Een dood, sewe beseer in skietery by universiteit  Grambling State University in Amerika. (Foto: Facebook) Een persoon is dood en sewe ander beseer tydens ŉ die tweede skietvoorval by dieselfde Amerikaanse universiteit in minder as ŉ week. ŉ Student is een van die beseerdes in die aanval wat Sondag teen 01:30 (Amerikaanse tyd) by die Grambling State University in die Amerikaanse deelstaat Louisiana plaasgevind het. Nog ŉ persoon word in die hospitaal behandel vir ernstige beserings. Volgens die universiteit is die persoon wat dood is nie ŉ student aan die universiteit nie. ŉ Skietery op die kampus verlede Woensdag het die lewe van ŉ 19-jarige geëis en ŉ 16-jarige is beseer. Polisie glo nie dat die twee skietvoorvalle met mekaar verband hou nie. Die universiteit het nietemin klasse vir Maandag en Dinsdag afgestel en ŉ tydelike aanklokreël ingestel. Die polisie het ŉ foto van die vermeende skieter in die mees onlangse voorval op Facebook geplaas, met ŉ versoek dat enigiemand met inligting oor die voorval die polisie kontak. Die verdagte is nie aan die universiteit verbonde nie. Bykomende bronne: AFP, NBC News